אלכס רינס

אלכס רינס נבארו (בספרדית: Álex Rins Navarro; נולד ב-8 בדצמבר 1995) הוא רוכב מרוצים ספרדי המתחרה עבור קבוצת סוזוקי באליפות ה-MotoGP.

קריירת מרוצים
רינס נולד בברצלונה והחל להתחרות במרוצים מקומיים. בשנת 2011 זכה באליפות ספרד בקטגוריית 125 סמ"ק. בשנת 2012 החל להתחרות באליפות ה-Moto3, כחלק מקבוצת Estrella Galicia. במרוץ השני של העונה השיג את הפול פוזישן הראשון בקריירה. חודש לאחר מכן השיג את הפודיום הראשון, כשסיים במקום השלישי את המרוץ בצרפת. עד לסיום העונה צבר נקודות במרבית המרוצים. בסיומה דורג במקום העשירי ונבחר לרוקי העונה. עונתו השנייה בקבוצה היוותה את עונת הפריצה עבורו. הוא ניצח שישה מרוצים והגיע ב-14 מרוצים (מתוך 17) לפודיום. את העונה סיים במקום השני בפער של 12 נקודות ממאבריק ויניאלס, שזכה בתואר. ב-2014, העונה השלישית והאחרונה בקטגוריה, ניצח 2 מרוצים ודורג במקום השלישי.

בשנת 2015 עבר להתחרות עם קבוצת Paginas Amarillas HP 40 בקטגוריית ה-Moto2. בסיום העונה דורג במקום השני אחרי יוהאן זרקו וזכה בתואר רוקי העונה. את עונת 2016 פתח בצורה טובה עם שני ניצחונות בחמשת המרוצים הראשונים, אך בהמשך חלה ירידה ביכולת. את העונה סיים במקום השלישי.

MotoGP
לקראת עונת 2017 עבר להתחרות עבור קבוצת סוזוקי אקסאטר בקטגוריה הבכירה ושינה את מספר האופנוע מ-40 ל-42. באפריל שבר את מפרק כף היד בתאונה שאירעה במהלך ההכנות למרוץ בארצות הברית. כתוצאה מהפציעה החמיץ חודשיים של תחרויות, בהן נעדר מחמישה מרוצים. את התוצאה הטובה בעונה קבע במרוץ סיום העונה בוולנסיה אותו סיים במקום הרביעי.

שיפורים באופנוע בשילוב עם העדר פציעות אפשרו לרינס לסיים 5 פעמים על הפודיום. אף על פי שנאלץ לפרוש בחמישה מרוצים בחלק הראשון של העונה, בסיומה דורג במקום החמישי עם 169 נקודות. בחודש מאי חתם על הארכת חוזה עם סוזוקי לשתי עונות נוספות. מגמת השיפור נמשכה גם בעונת 2019. בגרנד פרי ארצות הברית השיג את הניצחון הראשון בקטגוריה לאחר קרב צמוד עם ולנטינו רוסי. בהמשך העונה השיג ניצחון נוסף בגרנד פרי בריטניה.

מרוצים
תוצאות המופיעות בכתב מודגש מצביעות על זינוק מפול פוזישן. תוצאות המופיעות בכתב נטוי מצביעות על קביעת זמן ההקפה המהירה
 שנה קטגוריה אופנוע 1 2 3 4 5 6 7 8 9 10 11 12 13 14 15 16 17 18 19 מיקום נקודות 2012 Moto3 סוטר הונדה 10  4  7  3  פרש  פרש  6  20  7  7  5  4  6  4  7  4  16 5 141 2013 Moto3 KTM 3 1 פרש 2 2 2 3 1 1 4 2 1 1 2 1 24  3 2 311 2014 Moto3 הונדה 5 4 5 3 2 3 פרש 2 פרש 5 9 1 1 4 10 3 3  5 3 237 2015 Moto2 Kalex 4 3 2 18 17 11 2 4 3 1 3 2 נפסל 2 11 1 פרש  2 2 234 2016 Moto2 Kalex 8 4 1 3 1 7 2 6 פרש 3 2 7 2 6 20 פרש 14  5 3 214 2017 MotoGP סוזוקי 9 פרש 17 211116981758נפסל 4 16 59 2018 MotoGP סוזוקי פרש 3 פרשפרש 10 5 פרש 2 פרש 11 8 בוטל 4 4 6 3 5 2  2 5 169 2019 MotoGP סוזוקי 4 5 1  2 10 4 4 פרש פרש 4 6 1 פרש 9 5 7 9 5 5 4 194 2020 MotoGP סוזוקי 104 פרש65 12 3 1 2  2415 3 139

קישורים חיצוניים



הערות שוליים

קטגוריה:רוכבי אופנועי מרוץ ספרדים
קטגוריה:ספרדים שנולדו ב-1995